14. ΑΠΟΦΑΣΙΣ ΥΠΟΥΡΓΟΥ ΑΠΑΣΧΟΛΗΣΕΩΣ Αριθ. 54150/10995 της 15/17 Δεκ. 1975 (ΦΕΚ Β΄ 1465) Περί καθορισμού αποδοχών των εις το Δημόσιον, τα ΝΠΔΔ, τα ΝΠΙΔ και επιχειρήσεις εν γένει πρακτικών ασκουμένων σπουδαστών των ΚΑΤΕ και λοιπών Ανωτέρων Τεχνικών Σχολών. Έχοντες υπ’ όψει: 1.Τας διατάξεις:α)του άρθρ. 11 του Ν.Δ. 3789/ 57, περί τροποποιήσεως, συμπληρώσεως ενίων διατάξεων της εργατικής νομοθεσίας, β)του άρθρ. 22 του Ν.Δ. 3971/59 περί τεχνικής και επαγγελματικής εκπαιδεύσεως οργανώσεως Μέσης Εκπαιδεύσεως και Διοικήσεως της Παιδείας. 2.Σχετικήν γνωμοδότησιν του Ανωτάτου Συμβουλίου Εργασίας, ληφθείσαν κατά την Συνεδρίασιν αυτού της 28-11-1975, ην και αποδεχόμεθα, αποφασίζομεν: Καθορίζομεν τας αποδοχάς των, εις το Δημόσιον, τα ΝΠΔΔ, τα ΝΠΙΔ και τας Δημοσίας και Ιδιωτικάς Επιχειρήσεις εν γένει απάσης της Χώρας, πρακτικώς ασκουμένων σπουδαστών των ΚΑΤΕ και λοιπών Ανωτέρων Τεχνικών Σχολών, αναλόγως του έτους σπουδών των εις ποσοστόν επί του ισχύοντος γενικού κατωτάτου ορίου ημερομισθίου (ασφαλείας) ανειδικεύτου εργάτου, ως ακολούθως: α)Κατά το 1ον έτος σπουδών ποσοστόν 50%. β)Κατά το 2ον έτος σπουδών ποσοστόν 60%. γ)Κατά το 3ον έτος σπουδών ποσοστόν 70%. Η παρούσα, ης η ισχύς άρχεται από της δημοσιεύσεώς της, δημοσιευθήτω δια της Εφημερίδος της Κυβερνήσεως. 